**Erasmus + KA2 projekt ( Ključna aktivnost 2 za područje općeg obrazovanja)**

**EUSE your brain – challenge your talent for science**

**O PROJEKTU**

To je prvi projekt strateškog partnerstva među školama odobren **Obrtničkoj školi**.

Pet ambiciozni srednjih škola iz Recklinghausena (Njemačka ), Dordrechta (Nizozemska ), Pamplone (Španjolska), Kopenhagena (Danska) i Splita (Hrvatska), koje su bile uključene u ranije europske projekte i razmjene, imaju potrebu da svoje učenike uključe u ovaj europski projekt kako bi poboljšale postignuća u STEM predmetima i stranom jeziku kroz različite djelotvorne metode učenja i kako bi promovirale poduzetništvo mladih u njihovim školama i lokalnoj zajednici i općenito poduzetništvo u obrazovanju.

**Germany:**Wolfgang-Borchert-Gesamtschule, Recklinghausen

**The Netherlands**:Insula College, Dordrecht,

**Spain:** Liceo Monjardin,Pamplona

**Denmark:** Kildegaardskolen, Copenhagen

**Croatia:** Obrtnička škola, Split

Projekt je financiran od EU, a u Republici Hrvatskoj provodi ga **Agencija za mobilnost i programe Europske unije (AMPEU).**

**CILJ**

Cilj projekta je poboljšanje kompetencija naših učenika u opće obrazovnim predmetima, a prvenstveno u području stranog jezika i STEM predmeta. Projektom će se promovirati i struke zastupljene u našoj školi te će se njihovi strukovni sadržaji uklopiti u realizaciju ovog projekta (osobito optika i fotografija). Jedan od bitnih ciljeva je i promoviranje poduzetništva u obrazovanju i među mladima u školi i lokalnoj zajednici.

Sve uključene škole žele da se njihovi učenici iz različitih kulturnih i socijalnih sredina što više uključe u nastavni proces i preuzmu odgovornost za vlastito obrazovanje. Najvažnije teme našeg projekta su teme poduzetničkog učenja, prirodne znanosti i podučavanje i učenje stranih jezika.Svi sudionici će aktivno sudjelovati u diseminaciji aktivnosti i rezultata ovog projekta kako unutar tako i van škole.

Trajanje projekta je dvije godine (od 1.9. 2015. do 1.9.2017. )

**SUDIONICI**

U ovom projektu sudjeluje oko 1740 aktivnih sudionika. Uz 240 srednjoškolskih učenika koji će biti aktivno uključeni u aktivnosti, tu je još i 800 učenika osnovnih škola koje će srednjoškolski učenici posjećivati i prenositi im znanja i rezultate postignute tijekom projekta. ( Istraživanja su pokazala da učenici koji u osnovnoj školi imaju problema s numeričkim vještinama u kasnijem školovanju imaju odbojnost prema svim prirodno znanstvenim predmetima i na taj način sebe unaprijed ograničavaju u daljnjem školovanju i izboru kasnijeg zanimanja. )

Osim učenika u projektu sudjeluju i nastavnici kako srednjih tako i osnovnih škola, ravnatelji i razni predavači i stručnjaci na području znanosti.

**AKTIVNOSTI**

Projekt uključuje transnacionalne projektne sastanke (TPM), razmjene učenika i nastavnika kroz aktivnosti učenja i podučavanja( LTTA), lokalne učioničke projekte i virtualne projekte. Komunikacija se odvija prije, za vrijeme i poslije svake razmjene kroz emailove, video konferencije, whatsapp. eTwinning i druge oblike komunikacije.

Obrtnička škola iz Hrvatske sudjeluje u četiri transnacionalna projektna sastanka (od kojih je jedan videokonferencija) i tri aktivnosti učenja i podučavanja, a u jednoj od njih sudjeluje kao domaćin.

1. TPM u prosincu 2015.u Njemačkoj (koordinator projekta, ravnatelj, dva učenika)
2. TPM u veljači 2016. u Španjolskoj ( koordinator projekta, STEM koordinator)
3. TPM ( videokonferencija)
4. TPM u travnju/svibnju u 2017. U Danskoj (koordinator, STEM koordinator, profesor)

1. LTTA u travnju 2016. u Danskoj (dva profesora i 13 učenika – projekt iz biologije)
2. LTTA u rujnu 2016. U Njemačkoj ( 1 profesor i 10 učenik – STEM projekt na sveučilištu u Bochumu )
3. LTTA u travnju 2017. u Splitu ( domaćini – projekt iz optike i fotografije)

**OČEKIVANI ISHODI**

Očekujemo pet intelektualnih rezultata :

1. Materijali za besplatno online poučavanje i učenje u obliku elektronske knjige (Njemačka)
2. Priručnik za promoviranje poduzetništva u obrazovanju (Nizozemska)
3. Prilagodba školskih kurikuluma koji će sadržavati projektne aktivnosti (Danska)
4. STEM izložba rezultata naše suradnje (Hrvatska)
5. Posebna zbirka zabavnih matematičkih vježbi

Ostali rezultati uključuju : nekoliko evaluacijskih obrazaca, potvrde, poboljšanje STEM i jezičnih vještina sudionika, novi ugovori o partnerstvu, STEM testovi, najbolji primjeri učenja i podučavanja, promotivni materijali i povećana svijest o E-sigurnosti.